Wonderful Tonight

Wonderful Tonight היא בלדה מ-1977 שנכתבה על ידי אריק קלפטון. השיר נכלל באלבומו של קלפטון, "Slowhand", שהיה לאלבום הפופולרי ביותר שלו. זהו גם השיר הפופולרי ביותר של קלפטון בפלטפורמת "ספוטיפיי", עם למעלה מחצי מיליארד הזרמות. 

== רקע ==
הבלדה נחשבת לשיר אהבה קלאסי, המשקף את הפשטות והיופי שבחוויות היום-יום. קלפטון כתב את השיר כשניגן על גיטרת המרטין D-28 שלו, בעת שחיכה לזוגתו, פאטי בויד, כשהתכוננה לצאת עמו למסיבת ה"באדי הולי" השנתית של פול ולינדה מקרטני. במהלך כל השיר, קלפטון בעצם מזרז את בויד לסיים כבר להתארגן כדי שהם יוכלו לצאת לאירוע<ref>"השעה מאוחרת והיא חושבת איזה בגדים ללבוש; היא מתאפרת ומברישה את שיערה הבלונדיני הארוך. ואז היא שואלת אותי: 'אני נראת בסדר?' ואני אומר כן, את נראית נפלא הערב"</ref><ref></ref>.

ספרה האוטוביוגרפי של בויד נקרא "Wonderful Tonight", על שם השיר<ref></ref>.

== נגינה וסגנון ==
השיר משלב בין הסגנונות בלוז ורוק רך. ההפקה המוזיקלית מינימליסטית, מה שמדגיש את שירתו של קלפטון ואת נגינתו על הגיטרה. צליל הגיטרה בשיר הוא חם ומלא, ומשיג זאת בעזרת שימוש בגיטרה חשמלית פנדר סטראטוקסטר עם דיסטורשן עדין וריוורב קל. לאורך השיר, קלפטון משתמש בפריטה פשוטה ונעימה, מה שמחזק את התחושה האינטימית של הטקסט. הפריטה משתנה בהתאם למקצב השיר ויוצרת דינמיקה רכה. השיר נכתב בסולם סול מז'ור, שהוא סולם די פשוט ורך, כמו גם נעשה שימוש באקורדים הפשוטים: G, D, C ו-E מינור, ובמעברים חלקים בין אקורדים, דבר שמאפשר זרימה טבעית של השיר.

סולו הגיטרה הוא אחד מהחלקים המזוהים ביותר של השיר. הוא פשוט, אך מלא רגש. הוא מתמקד בליצור מלודיה שנשארת בזיכרון, ולא בלהפגין וירטואוזיות טכנית. בן היתר קלפטון עושה זאת באמצעות שימוש מעודן בטכניקת כיפוף המיתר ("bending") המזוהה עמו. בכך הוא נופח בסולו הגיטרה שבשיר תחושת רגש ונשמה. 

הצלחת השיר חיזקה את מעמדו של קלפטון כאחד האמנים המובילים של התקופה, והשיר הפך לחלק בלתי נפרד מהרפרטואר שלו בהופעות חיות. הוא עזר לבסס את קלפטון כאמן שיכול לעבור בין סגנונות מוזיקליים שונים, שבהמשך התבטא בהתנסות בסגנונות נוספים כמו רגאיי, פולק ובלוז אקוסטי.

<score vorbis="1"><<\new ChordNames { \chordmode { g1 d/fis c d g d/fis c d } }
\new Staff { \key g \major \relative c' { r4 r8 d b' c b a~ a d4. r2 r4 r8 g, c c b b~ b4 a8 a~ a4 r r r8 d, b' c b a~ a d4. r2 r4 r8 g, b c b b~ b8 a4 a8~ a4 r } }
\addlyrics { It’s late in the eve -- ning she’s won -- d’ring what clothes to wear. She puts on her make -- up and brush -- es her long blond hair. }
>></score>

== הצלחה ==
הבילבורד תיאר את השיר כ"בלדת האהבה היפה והנעימה ביותר של קלפטון מזה זמן מה". המגזין שיבח במיוחד את נגינת הגיטרה של קלפטון במהלך ההפסקות<ref name="bb"></ref>. בקאש בוקס נכתב כי "השירה של אריק מאופקת להפליא; עבודת הגיטרה פשוטה ומעוררת השראה" ושיבח את "הפעימה העדינה והליווי עוגב".<ref name="cb"></ref> רקורד וורלד כינה אותה "בלדה קלילה ויפה מ[האלבום] שאמורה לעלות במהירות במעלה המצעדים" ושיבח את השירה של קלפטון. השיר הגיע לשיא במקום ה-16 בבילבורד הוט 100 ב-15 ביולי 1978, ובילה שבעה שבועות ב"טופ 40".

בשנת 1988, קלפטון הופיע בקונצרט יום ההולדת ה-70 לנלסון מנדלה כגיטריסט אורח של להקת דייר סטרייטס. הלהקה ליוותה אותו בהופעת ההפתעה שלו במסיבה, עם השיר "Wonderful Tonight".

== ביצוע ==
* אריק קלפטון - שירה מובילה, גיטרה
* ג'יימי אולדקר - תופים, כלי הקשה
* קארל רדל - גיטרה בס
* דיק סימס - פנדר רודס, אורגן האמונד
* ג'ורג' טרי - גיטרה
* איבון אלימן – הרמוניה וקולות רקע
* מרסי לוי – הרמוניה וקולות רקע

== הערות שוליים ==

קטגוריה:שירי 1977
קטגוריה:בלדות רוק
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים מ-1998
קטגוריה:סינגלים מ-1997
קטגוריה:סינגלים מ-1977
קטגוריה:בלדות משנות ה-1970